Document ID: 31995R1963

KOMMISSIONENS FORORDNING (EF) Nr. 1963/95 af 9. august 1995 om ændring af forordning (EF) nr. 1839/95 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), særlig artikel 12, stk. 1, og
ud fra følgende betragtninger:
Kommissionens forordning (EF) nr. 1839/95 af 26. juli 1995 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (3) indeholder bestemmelser for forvaltning af denne indførsel; der er dog ikke nogen steder i denne forordning fastsat en justering af den nedsættelse af importtolden, der indrømmes i forbindelse med en licitation, afhængigt af indførselsmåneden; med hensyn til majs og sorghum justeres interventionsprisen mellem november og maj, for at der kan tages hensyn til de månedlige forhøjelser, og den 1. oktober, for at der kan tages hensyn til den nye høst; for at undgå markedsforstyrrelser er det hensigtsmæssigt at ændre forordning (EF) nr. 1839/95 med henblik på at indføre justeringer af nedsættelsen svarende til justeringerne af interventionsprisen;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Følgende tekst indsættes i slutningen af artikel 9, stk. 4, i forordning (EF) nr. 1839/95:
»Hvis måneden for udstedelse af importlicensen ligger mellem oktober og maj inklusive for indførsler, der foretages efter udgangen af måneden for udstedelse af licensen, forhøjes den indrømmede nedsættelse med et beløb svarende til forskellen mellem interventionsprisen for måneden for udstedelse af licensen, forhøjet med 55 %, og interventionsprisen for måneden for antagelsen af angivelsen med henblik på overgang til fri omsætning, forhøjet med samme procentsats. For de licenser, der udstedes inden den 1. oktober og udnyttes fra samme dato, nedsættes den indrømmede nedsættelse med et beløb, der beregnes på samme måde.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. august 1995.

Labels: 3
17
18